O mașină a Jandarmeriei a lovit o autoutilitară care transporta doze de vaccin anti-Covid-19 la Iași.
O autoutilitară încărcată cu doze vaccin a fost tamponată, luni, de mașina Jandarmeriei. Accidentul a avut loc după ce șoferul unui autoturism din fața coloanei a frânat brusc. Ambele autovehicule au pagube minore, iar cel cu vaccinuri și-a continuat deplasarea spre Iași.
"În timpul unei misiuni de asigurare a protecției unui transport de vaccinuri pe ruta București – Iași, în localitatea Poșta Călnău, autoutilitara încărcată cu doze de vaccin a fost tamponată din spate de autoutilitara Jandarmeriei, pe fondul frânării bruște a unui alt autovehicul în fața coloanei", a spus pentru Aleph News purtătorul de cuvânt al Jandarmeriei Buzău, căpitan Georgiana Nazîru.Ea a precizat că ambele autovehicule au pagube materiale minore."Nu au fost persoane rănite. Autoutilitara cu vaccinuri și-a reluat cursa spre Iași, încărcătura nu a fost afectată", conchide Nazîru.